Document ID: 31999R0569

KOMMISSIONENS FORORDNING (EF) Nr. 569/1999 af 16. marts 1999 om ændring af forordning (EØF) nr. 1756/93 om de udløsende begivenheder for landbrugsomregningskursen for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2799/98 af 15. december 1998 om den agromonetære ordning for euroen (1), særlig artikel 3, og
ud fra følgende betragtninger:
Landbrugsomregningskurserne blev afskaffet ved forordning (EF) nr. 2799/98; Kommissionens forordning (EØF) nr. 1756/93 (2), senest ændret ved forordning (EF) nr. 420/98 (3), tager sigte på at fastsætte de udløsende begivenheder for landbrugsomregningskursen for alle beløb, der er fastsat i ecu i sektoren for mælk og mejeriprodukter; referencen til landbrugsomregningskursen bør derfor udskiftes med en reference til den udløsende begivenhed;
de udløsende begivenheder for støttebeløbet i artikel 16, stk. 3, litra d), i Kommissionens forordning (EF) nr. 2571/97 om salg af smør til nedsat pris og ydelse af støtte for fløde, smør og koncentreret smør til fremstilling af konditorvarer, konsumis og andre levnedsmidler (4), senest ændret ved forordning (EF) nr. 494/1999 (5), er fastsat i punkt 4 A i), ii) og iii) i del B.III i bilaget til forordning (EØF) nr. 1756/93; den forhøjelse af den i artikel 17, stk. 1, i forordning (EF) nr. 2571/97 omhandlede licitationssikkerhed, der blev foretaget ved Kommissionens forordning (EF) nr. 1061/98 (6), indebærer, at det økonomiske mål nås på tidspunktet for licitationen, og derfor bør ovennævnte datoer erstattes med datoen for fristen for indgivelse af bud ved den særlige licitation;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EØF) nr. 1756/93 foretages følgende ændringer:
1) Artikel 1 affattes således:
»Artikel 1
1. Den udløsende begivenhed for de beløb, der er fastsat i forbindelse med foranstaltninger for privat oplagring af mejeriprodukter, er den første dag i kontraktperioden for privat oplagring.
2. Den udløsende begivenhed for sikkerhederne er stillelse af sikkerheden.
3. Den udløsende begivenhed for de øvrige priser og beløb for mælk og mejeriprodukter er begyndelsen af den periode, der er anført i bilaget til nærværende forordning.«
2) I artikel 2 foretages følgende ændringer:
a) I stk. 1 affattes andet afsnit således:
»Opdeles den i litra b), første led, omhandlede overtagelse i flere partier, gælder den udløsende begivenhed for det første parti fortsat for den samlede mængde, transaktionen omfatter, for så vidt det første parti ikke udgør under 20 % af den samlede mængde.«
b) I stk. 3 affattes andet afsnit således:
»Betales det samlede beløb for transaktionen a conto, gælder den udløsende begivenhed for den første acontobetaling fortsat for det samlede beløb, der skal betales, for så vidt den første acontobetaling ikke udgør under 20 % af det samlede beløb.«
3) I bilaget til forordning (EØF) nr. 1756/93 foretages følgende ændringer:
a) I hovedet for tredje kolonne ændres ordet »Landbrugsomregningskurs« til »Dag, hvor den udløsende begivenhed indtræder«.
b) I tredje kolonne udgår ordet »Landbrugsomregningskursen«.
c) Punkt 4 i del B.III i bilaget til forordning (EØF) nr. 1756/93 affattes således:
TABELPOSITION
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. marts 1999.

Labels: 3
17
6